《苏门山》
清代·田霢

凡城达百门，相隔仅数里。客子犯晓来，溶溶白云起。

曲径荣竹犯，乱壑喧风水。精蓝可留瞩，名园任徙倚。

因过崇台下，忆昔长啸子。弹琴寄绝调，读易探奥旨。

欻发鸾凤音，渺渺清人耳。客如嵇阮辈，或能悟妙理。

惭余无仙骨，安得私窃比。徜徉山谷间，掬流还漱齿。

作者简介：田霢（1652-1729）字子益，号乐园，又号菊隐，别号香城居士。山东德州人，康熙二十五年（1686）拔贡，诗风冲淡清奇，著有《菊隐集》《南游稿》《鬲津草堂诗集》等。